53 



Toppen af Fjeldet, blæste en frisk vestlig Vind med klar Luft. 

 Kun enkelte tætte Skymasser tilkjendegave langt under os i 

 Dalens Bund, at Vejrforholdene der vare noget anderledes, og 

 vi erfarede da ogsaa, da vi den følgende Dag kom tilbage til 

 vor Konebaad, at de samtidig havde havt stærk Regn ved meget 

 haard østlig Storm, som havde væltet et af vore Telte. 



Ved Niakornarsuak i Nærheden af det Sted, hvor Maligiak 

 gjør en stærk Bøjning, findes et Par større aabne Klippehuler, 

 som efter Formen nærmest synes at maatte henregnes til Jætte- 

 gryder. Den største af dem ligger omtrent 20 Fod over Vandet 

 og har en Aabning ud imod Søen 16' vid ved Bunden, medens 

 dens Højde er 25'. Paa Hulens Grundflade, som er horizontal 

 og bevoxet med højt Græs, maaltes den største Diameter 25 Fod. 

 Paa Væggen, der paa et Sted er vertikal, men forøvrigt hvælvet 

 fra Grunden op til Aabningens Overkant, var afsat et lignende 

 alkalisk Stof, som det, der fandtes ved Itivnek. Den anden 

 Hule, der har mindre Dimensioner, ligger med Bunden i Højde 

 med Højvands- Mærket, men har iøvrigt et lignende Udseende, 

 som den her beskrevne. 



Efterat have forladt Maligiak berejste vi Ikertoks sydligste 

 Arm Avatdlek. Paa Nordsiden af denne Fjordarm findes en 

 Vinterplads ved Navn Sakardlit. Vi talte her 5 Huse, men de 

 vare tomme. Beboerne havde nemlig maattet forlade deres 

 Hjem den foregaaende Vinter af Mangel paa Næringsmidler. 

 Medens de fleste havde søgt Tilflugt ved Handelspladsen Sar- 

 fanguak, var en Familie (Mandens Navn var Carolus), tidlig paa 

 Foraaret gaaet over den tillagte Fjord og havde derpaa begivet 

 sig over Fjeldene imod Syd ned i Omegnen af Itivdlek og 

 S. Strømfjord. Skjæbnen havde været dem gunstig, thi det var 

 lykkedes dem at fange nogle Sæler og skyde enkelte Rener. 

 Da vi nogle Dage senere traf dem ved Fjordens sydlige Bred, 

 hvor de havde installeret sig i et Par smaa improviserede Hytter, 

 der netop vare store nok, til at en eller to Personer kunde 

 ligge i dem, saae de nok saa veltilfredse ud, og gladere bleve 



